කතරගම සිට වලපනේ - කිර්තිබන්ඩාරපුර දක්වා ධාවනය වෙමින් තිබු පෞද්ගලික බස් රථයක් ඊයේ (14) රාත්‍රි 7.45ට පමණ රාගල වලපනේ ප්‍රධාන මාර්ගයේ මහාඌව ප්‍රදේශයෙදි අඩි එකසිය පනහක පමණ ප්‍රපාතයකට පෙරළිමෙන් අනතුරක් සිදුව තිබෙනවා.මෙම අනතුරෙන් තුවාල ලැබු බස් රථයේ ගමන් ගත් විසිදෙදෙනෙකු ප්‍රදේශවාසන් විසින් ඊයේ රාත්‍රියේදි නුවරඑළිය රොහලට ඇතුලත් කොට ඇති අතර මේ වන විට කාන්තාවන් අටදෙනෙකු සහ පිරිමින් හතර දෙනෙකු රොහලේ ප්‍රතිකාර ලබා ගන්නා බවත් ඔවුන්ගේ තත්වය බරපතල නොවන බව රොහල් ප්‍රකාශකයෙකු පැවසුවා.අනතුරට පත් පිරිස මිහින්තලේ සිට කතරගම දක්වා ගොස් කතරගම සිට වලපනේ දක්වා ගමන් ගැනිමෙදි මෙසේ අනතුරට ලක්ව ඇති අතර අනතුර පිළිබදව වලපනේ පොලිසිය මගින් වැඩිදුර පරික්ෂණ පවත්වනවා.